Aage Johansen

Aage Johansen (født 6. desember 1919, død 6. februar 2012) var en norsk skøyteløper. Han ble norgesmester for juniorer i 1936, og var før andre verdenskrig en av landets mest lovende skøyteløpere, men fikk karrieren avbrutt som følge av de ekstraordinære forholdene under krigen (1940–1945). Han representerte Oslo Idrettslag.

Johansen var norsk landslagsløper allerede fra sesongen 1937/38, og ble nummer åtte i EM og nummer syv i VM. I 1939 tok han bronse i EM, og i det uoffisielle verdensmesterskapet i 1940 ble han nummer fire.

Han ble norgesmester i 1946, i det første NM etter krigen. Johansen ble nummer to bak Göthe Hedlund under det uoffisielle Europamesterskapet i 1946 i Trondheim.

Etter at han avsluttet sin aktive karriere, arbeidet Aage Johansen i mange år som trener og lagleder.

 Personlige rekorder 
 500 m – 42,9
 1 000 m – 1.38,4 
 1 500 m – 2.17,1 
 3 000 m – 4.56,8 
 5 000 m – 8.14,8 
 10 000 m – 17.38,6

 Referanser 
Medaljevinnere / ”Topp 3” i Allround-EM, menn (1891–...) 1893–2013  på N-S-F.no Publisert 13. januar 2013. Besøkt 25. september 2013.
Medaljevinnere i Norske Mesterskap på skøyter – Menn Senior  på N-S-F.no Publisert 6. januar 2013. Besøkt 25. september 2013.

 Eksterne lenker 

  Aage Johansen på The-Sports.org (noen resultater)
 Minneord etter Aage Johansens død på n-s-f.no 

Kategori:Norske skøyteløpere
Kategori:Norske skøytetrenere
Kategori:Norgesmestere i hurtigløp på skøyter – Allround
Kategori:Deltakere for Norge i allround-VM på skøyter
Kategori:Skøyteløpere for Hamar Idrettslag
Kategori:Skøyteløpere for Oslo Idrettslag
Kategori:Artikler i skøytesportprosjektet